En ecoloxía, bioloxía y xeografía, los países bálticos son toos aquellos que tán alredor del Mar Bálticu: Suecia, Noruega, Finlandia, Rusia, Estonia, Letonia, Lituania, Kaliningráu (Rusia), Polonia, Alemaña y Dinamarca. Los países bálticos considérense de cutiu parte d'Europa Oriental, tantu xeográficamente como pola influencia histórica de Polonia, Rusia y la Xunión Soviética. Pero culturalmente, debíu al impautu de la Lliga Hanseática y les especiales rellaciones d'Estonia con Finlandia y los países escandinavos, puede considerase a ésti parte d'Europa del Norte. El norte de Letonia tamién tien venceyos históricos cola Lliga Hanseática. Tamién s'acuñó la solución de compromisu "Europa nororiental".